කිරිපිටි මිල ඉහළ දැමීමට අවසර ඉල්ලා කිරිපිටි සඟවා තබාගෙන පාරිභෝගික ජනතාව අපහසුවට පත්කිරීමට උත්සහ නොගන්නැයි කිරිපිටි සමාගම්වලට අනතුරු අඟවන ඇමැතිවරයා පාරිභෝගික අධිකාරියට කිරිපිටි සඟවා තබාගෙන සිටින ස්ථාන නිරන්තර පරීක්ෂාවට ලක්කරන ලෙසට උපදෙස් ලබා දී ඇති බවද කියයි.මෙරට පාරිභෝගිකයා කිසිසේත් ගසාකෑමට හෝ ඔවුන් මුළා කිරීමට කිසිඳු බහුජාතික සමාගමකට හෝ දේශීය ව්‍යාපාරිකයකුට ඉඩ නොතබන බවත් එසේ නීති විරෝධී ක්‍රියාවල යෙදෙන ව්‍යාපාරික ආයතනව‍ලට එරෙහිව නීතිය තදින්ම ක්‍රියාත්මක කරන බවත් ඇමැති ජොන්ස්ටන් ප්‍රනාන්දු මහතා අවධාරණය කරයි.කිරිපිටි සමාගම්වල සියලුම ගබඩා පාරිභෝගික අධිකාරියේ ලියාපදිංචි කළ යුතු බවට ගැසට් නිවේදනයක් නිකුත් කරන බව සමූපකාර හා අභ්‍යන්තර වෙළෙඳකටයුතු ඇමැති ජොන්ස්ටන් ප්‍රනාන්දු මහතා පාර්ලිමේන්තුවේදී දඊයේ (12) ප්‍රකාශ කළේය.සියලුම කිරි පිටි ගබඩා පැය 24 පුරා පරීක්ෂාවට ලක් කළ හැකි බලතල පැවරෙන අයුරින් එහි විධිවිධාන ඇතුළත් කරන බවද ඇමැතිවරයා කීය.මේවන විට වෙළෙඳපොළ තුළ කෘත්‍රිම ලෙස කිරි පිටි හිඟයක් මවා පා කිරි පිටි මිල ඉහළ නැංවීමට ඇතැම් කිරි පිටි සමාගම් උත්සාහ කරන බවට තොරතුරු බවකී ප්‍රනාන්දු මහතා මෙම තත්ත්වය මගහරවා ගැනීමට කිරි පිටි සමාගම් ලියාපදිංචි කිරීමේ විධිවිධාන ගෙනඑන බවත් පෙන්වාදුන්නේය..